dalan? Lak luwung ngene, ngalahi nglembur. Pa wis wiwit latihan saben bengi, ta? Nek iya, sampeyan enteni dhisik aku taksalin.”“Durung, kok. Lagi wiwit suk malem Minggu ngarep. Ngene lho, Man. Lehku dolan rene iki mau arep butuh ngajak omong-omongan awakmu.”“Ngomongne apa, Kang? Kok sajak penting ...?”“Ya perkara kumpulan wayang kuwi. Atiku kok ra pati penak.”“Sing ra kokpenaki nggon endi? Apane ...?”“Sakiki jajal pikiren. Kumpulan sing seprana-seprene tansah anteng ra tau eneng apa-apa, kok arep dionggreh-onggreh. Pimpinan sing kaya ngana apike disingkang-singkang, diretool alon-alon nganti pungkasane trima metu saka anggota. Ngono kuwi apa wis bener?”“Jane sing duwe trekah kaya ngono kuwi sapa ta Kang...?”“Sing gawe ada-ada Tarmijan. Nanging embuh piye carane leh ngaco, liyane kok terus dha melu-melu.”“Sampeyan isa nggrayahi, apa tujuwane Tarmijan kok duwe pokal kaya ngono? Apa jalaran dheweke kepengin nggenteni dadi ketuwa?”“Kuwi ya bener. Nanging kiraku sing kaya ngono mau ming kanggo mucuki, mbabah dalan. Dene tujuwan sing baku, kumpulane awake dhewe iki arep didadekake keseniane sawijining partai. Awakmu lak ya eruh ta, partaine Tarmijan kuwi apa?”Sing dikandhani manthuk-manthuk, kelingan olehe mentas jagongan karo Tarmijan ana gerdhu nalika ngeyup bengi-bengi kae. Nuli kawetu pitakone, “Nek sampeyan dhewe, setuju pa ra karo karepe Tarmijan kuwi mau?”“Upama nganti ngono tenan, aku luwung metu saka kumpulan, wong aku wis duwe partai dhewe sing takugemi wiwit bocah, nalika neng desa kene sing dadi ketuwane Pak Kusnan, pakdhemu. Minangka ponakane Pak Kusnan, mosok awakmu arep melu-melu